*A prekatekumenátus fázisának legfontosabb témái:*

* *Isten jó.*
* *Isten terve jó.*
* *Isten szeretetből cselekszik.*
* *Isten boldogságra szánta az embert.*
* *Az ember boldogsága csak akkor valósul meg, ha Isten terve szerint él.*
* *Isten terve mindig az, hogy az ember együtt legyen vele és boldog legyen.[[1]](#footnote-1)*

| **Alkalom** | **Didaktikai és nevelési cél** | **Alkalom tartalma, hívószavak** | **Segédeszközök, Módszerek** | **Aranymondások** |
| --- | --- | --- | --- | --- |
| 1. | 1. Az ember társas lény. A világban nem egyedül élünk, hanem kölcsönhatásban a természetes és az ember által létrehozott környezettel; 2. Sok mindenben egymásra vagyunk utalva, alkalmazkodnunk kell a környezetünkhöz és a másik emberhez; 3. Ahhoz, hogy békében tudjunk élni, bizonyos szabályokra van szükségünk: egymásra utaltság, összetartozás; segítőkészség; 4. Csoport és közösség közötti különbség érzékeltetése; | 1. Én és Mi | 1. Körkérdések, beszélgetés: milyen alkalmazkodási területeket tudnak felsorolni; milyen területeken vagyunk egymásra utalva; 2. Játékos formák: ismerkedési játékok; 3. Közös cselekvés (játék) egymás megismerése érdekében; | „Karoljátok fel tehát egymást, amint Krisztus is felkarolt benneteket”  /Róm 15, 7./ |
| 2. | 1. Önmagam megismerése, elfogadása; 2. Saját magam értékeinek és gyengeségeinek a felismerése; 3. Helyes énkép kialakítása; 4. Az ember személy, akit az Isten saját képmására teremtett, és aki szabad akaratával és értelmével dönteni tud a szeretet mellett vagy ellen, a jó és a rossz mellett; 5. A jó és a rossz megkülönböztetése (mi a jó, és mi a rossz – fogalom tisztázása); | 1. Ki vagyok én? 2. Hová tartozom? | 1. Tükörbe nézés (mondjanak saját magukról jókat); 2. Valakiről mondjanak jókat (valaki kiáll az osztály elé, a többiek jókat mondanak róla); 3. Mi az, amit nem szeretek magamban; 4. A lánc annyira erős, amennyire erős a leggyengébb láncszem (Pl.: kötélhúzás, illetve magyarázat); 5. Média használata: rövid filmek bemutatásával és megbeszélésével; | „Isten megteremtette az embert, saját képmására teremtette, az Isten képmására teremtette őt,  … és orrába lehelte az élet leheletét. Így lett az ember élőlénnyé.”  /Ter 1,27.; 2, 7./ |
| 3. | 1. Annak felismerése, hogy az anyagi kincseken kívül vannak sokkal fontosabb értékek, melyek nélkülözhetetlenek ahhoz, hogy igazán boldogok lehessünk; 2. Különbségtétel a világ által kínált „kincsek” és a valódi érték között; 3. Melyek a valódi, örök értékek; 4. Hosszú távú értékek (Pl.: házasság, hűség, stb.); | 1. Mit tartok értékesnek, fontosnak? 2. Valódi értékek; | 1. Játék: két dolog közül mit választanál; 2. Mit vinnél magaddal pl.: egy lakatlan szigetre, stb.; 3. Mit tartasz értékesnek az óra elején, illetve beszélgetést követően az óra végén; | „Ahol a kincsed ott a szíved is”  /Mt 6, 21./ |
| 4. | 1. Valamely szent vagy boldog életpéldáján keresztül rávilágítani a különbségre a mai „celebek” és az igazi példaképek között (Olyan valódi értéket képviselnek, melyet valamilyen szempontból követni szeretnénk); 2. Az, hogy milyen értékek alapján választunk magunknak példaképet, bennünket is jellemez; 3. Ne egy tulajdonság alapján válasszunk példaképet; 4. A példakép választás szempontjai (jó és rossz tulajdonságok alapján); | 1. Ki a példaképem? 2. Szentek és boldogok; | 1. Ki a példaképed; 2. Lehet-e apa, anya példakép? 3. Miért őt választottad; 4. Olyan szeretnél-e lenni, mint ő; 5. Milyen a példaképed élete (előzetesen utána lehet nézni, fel lehet rá készülni, házi feladatként kiadva korábban);   *(Ezt követően lehetne a szülőket is meghívni) – külön szülői találkozó a gyerekekkel együtt (első szülői találkozó)* | „Isten dicsőségének ismerete Krisztus arcán felragyogjon nekünk.” /”kor 4, 6./ |
| 5. | 1. Isten láthatatlan, de nem megismerhetetlen; 2. Közvetlenül nem tudunk vele találkozni, de a teremtett világ által felismerhetjük; 3. A teremtésben megmutatkozik Isten jósága, szeretete; 4. Bibliai Isten-kép alakítása; | 1. Láthatatlan Isten; 2. Teremtett világ; | 1. Hívő tudósok; 2. Biblia műfaj; Mit akar mondani a teremtés-történet; 3. Rövid Biblia-ismertetés és használat; 4. Ki lehet térni a világ keletkezésével kapcsolatos „egyéb” nézetekre, illetve a teremtés történet és a tudomány kapcsolatára. | „Isten látta, hogy nagyon jó mindaz, amit alkotott”  /Ter 1, 31./ |
| 6. | 1. Bemutatni a zsidó nép várakozását a Messiásra; 2. Hogyan tudjuk szívünket, lelkünket készíteni Jézus születésére. 3. Színek jelentése; 4. A jel és a szimbólum közötti különbség (az Ádventi és a Karácsonyi időszak számos szimbólumot tartalmaz) | 1. Advent; 2. Angyali üdvözlet; | 1. Beszélgetés: volt-e már olyan dolog az életedben, amit nagyon vártál; 2. A mai „instant”világ; 3. A várakozás, mint nehézség, a várakozás, mint készület; 4. Adventi készület: jócselekedeteket, lemondásokat írunk (akár a gyerekekkel közösen is) kis papírokra és minden nap húznak egyet; 5. Adventi kézműves (Ádventi koszorú készítése közösen); 6. Szegények közös megajándékozása; 7. Szállást keres a szent család; 8. Színek (liturgikus színek); | „Milyen szép a hegyeken annak a lába, aki jó hírt hoz”  /Iz 52,7./ |
| 7. | 1. Az ünnep igazi tartalmáról beszélni és felhívni a figyelmet arra, hogy miért fontos ez az ünnep számunkra; 2. Az ajándékozás értelme (jutalom és ajándék összevetése); | 1. Karácsony; 2. Jézus születése; | 1. Voltak-e számodra emlékezetes ünnepek a családodban (kit ünnepeltetek, miért volt szép); 2. Csoportosan menjünk be a templomba (több gyerek a saját családjával nem megy be); 3. A saját születésnap ünneplésével történő példa (a gyerek készül rá, de pontosan a napján nem jön senki hozzá) - A történet dramatizálása; 4. Karácsonyi padlókép; 5. Egymás megajándékozása (nevet húzni, saját készítésű, stb.), játékkal összekötve; | „Emmánuel lesz a neve.  Ez azt jelenti: Velünk az Isten.”  /Mt 1, 23./ |
| 8. | 1. A látható teremtmények közül egyedül az ember „képes megismerni és szeretni Teremtőjét” (Második Vatikáni Zsinat, Gaudium et Spes 12,3); 2. Ahhoz, hogy egy helyes istenkép a gyermekben kialakuljon, szükség van Isten legfontosabb jellemzőinek a megismerésére (ehhez segítségül hívhatjuk Jézus személyét, tanítását, ezzel kapcsolatos szentírási részeket is); 3. Isten kép kialakítása (a büntető Isten kép lerombolása, a jó Isten kép kialakítása); | 1. Milyen az Isten? 2. Isten jó; | 1. Isten tulajdonságai; 2. Tékozló fiú története; 3. Milyen jó dolgok történtek az életedben; 4. Csodák; 5. Művészi képeken Isten jóságának megmutatása (Isten-ábrázolások) – Pl.: a saját településen lévő Isten-ábrázolások; 6. Isten jóságának megmutatása a teremtett környezetben; 7. Mit tesz Isten értünk – Ha ilyen a szerelem, milyen jó az Isten; | „Apja már messziről meglátta, és megesett rajta a szíve. Eléje sietett, a nyakába borult és megcsókolta”  /Lk 15, 20./ |
| 9. | 1. Bemutatni Isten és ember kapcsolatát az üdvtörténet kiemelkedő eseményein keresztül: Isten a teremtéstől kezdve úgy tekint az emberre, mint szeretett gyermekeire; 2. Az embert nem hagyta magára és lehetőséget ad arra, hogy mi is kapcsolatba lépjünk vele (imádság); | 1. Kapcsolat Istennel; 2. Az imádság formái; 3. Hogyan kommunikál az Isten velem; | 1. Beszélgetés: milyen kommunikációs eszközöket ismersz; melyeket használod a leggyakrabban; 2. Online kapcsolat – személyes találkozás; 3. Mit kellene tenni, hogy egy kapcsolat fejlődjön, tartóssá, értékesebbé váljon; 4. Saját imádság megfogalmazása; 5. Otthoni feladat: imádság egymásért; 6. Csend-gyakorlat; 7. Nem-kommunikáció; nincs visszajelzés (mi ennek az oka?); | „Nyisd meg Uram ajkamat”  /Zsolt 51, 17./ |
| 10. | 1. Kiemelni, hogy Istennek fontos és értékes vagyok; 2. Terve van velem, jót akar nekem és azt szeretné, hogy boldog legyek; 3. Ugyanakkor már itt a földi életben úgy kell tevékenykednünk, hogy végső célunkat is szem előtt tartsuk; 4. Hogyan ismerhető fel Isten terve (nem biztos, hogy az adott pillanatban megértem Isten tervét); 5. Isten terve, akarata – ember akarata, terve (hogyan találkozik); | 1. Isten terve jó; 2. Életem célja; | 1. Milyen közelebbi és távolabbi terveim vannak a jövőre nézve, mi szeretnék lenni, milyen lesz az életem pl.: 15 év múlva; 2. Puzzle (egy kicsi részlet látása és egész látása); 3. Hímzős példa (fonák-eleje); 4. Sötétben kezükbe adni valamit (tapintás alapján minek gondolják) – csak egyféleképpen tudunk látni dolgokat, fontos az egészet látni; | „drága vagy a szememben, mert becses vagy nekem és szeretlek”  /Iz 43, 4./ |
| 11. | 1. Megismertetni a gyermekeket a nagyböjti időszak céljával: előkészítsen minket Húsvét ünneplésére (bűnbánat, imádság, böjt, a szeretet cselekedetei); 2. Bűn (jó és rossz); 3. Böjtölés-fogyókúra, valamint böjt – tisztító kúra közötti különbség; 4. Kísértés (milyen kísértések vannak?); 5. A böjt valaminek a hiánya; 6. A böjt szeretetből vállalt áldozat; 7. Működik-e valami áldozat nélkül? | 1. Nagyböjt; | 1. Keresztút a templomban (gyerekek mondják); 2. Esti lelkiismeret-vizsgálat; 3. Ki mit vállal nagyböjtben (péntekenként) – ff a társaság fejlettségétől függően; 4. A templom nagyböjtben; 5. Padlókép   *(Ezt követően lehet szervezni a 2. szülői találkozót – Pl.: családon belüli áldozat, ki mit tesz a családért, stb.);* | „Egyengessétek az Úr útját”  /Jn1, 23./ |
| 12. | 1. Az önként vállalt áldozat jelentősége; 2. Jézus meghalt értünk; | 1. A nagyhét eseményeinek áttekintése; 2. Jézus keresztáldozata; 3. Virágvasárnap és a szent 3 nap; | 1. Az utolsó vacsora asztalának elkészítése (széder vacsora) és magyarázata bibliai részekkel; 2. Beszélgetés: mit jelent áldozatot hozni, te hoztál-e már áldozatot valakiért; 3. Filmrészlet (bevonulás Jeruzsálembe, utolsó vacsora) – Szentföldi helyek bemutatása filmben; 4. Ha lett volna sms/e-mail, milyen üzeneteket írtak volna, képzeld magad a helyükbe (Pl: egy kívülálló, Péter apostol, stb.); 5. Jelképek a liturgiában, szertartásokban; | „mint a juh, amelyet leölni visznek”  /Iz 53, 7./ |
| 13. | 1. Nyomatékosítani, hogy Jézus valóban feltámadt, a tanítványok találkoztak a feltámadt Jézussal; 2. Jézus feltámadását történelmi tényként kezelni; 3. A halálnak többé már nem volt rajta hatalma – Ez a mi hitünk alapja és reményünk záloga; 4. Megváltás; 5. Örök élet; 6. Az élet teljessége; 7. Hogyan szemléljük a Mennyországot? 8. Mit jelent az örök boldogság; 9. Halál-ítélet (pokol, mennyország); 10. Örömhír (a Feltámadás, mint örömhír); | 1. Feltámadt a halálból; | 1. Az egyik találkozás (apostolokkal, asszonyokkal) történet dramatizálása; 2. Templom: üres sír; húsvéti gyertya; 3. Szimbólumok megbeszélése (tisztázandó: tojás, nyúl, stb.); 4. Glória meghallgatása (zenemű); 5. A Mennyország végtelenségének bemutatása (vonal vagy kör; 1 perc-1 óra-1 nap-1 hónap-1év vagy több ideig boldogság) – milyen lehet az örök boldogág; | „Krisztus feltámadt a halálból elsőként a halottak közül”  /1Kor 15, 20./ |
| 14. | 1. A Mennybemenetel és a Pünkösd jelentősége a tanítványok életében és a mi életünkben. 2. Szentlélek lényegének megértése; 3. Az egyház közösségben való lét; 4. A közösség ereje; 5. Küldetés (menjetek el az egész világra!); 6. Az egyház küldetése; 7. Az egyén küldetése; 8. Az egyház ereje az imádságban van; 9. A bérmálkozóktól az apostolok által is megkapott bátorságot kell várni; 10. Ráhagyatkozás Isten kegyelmére; | 1. Mennybemenetel; 2. Pünkösd; 3. Az egyház születése; | 1. Pünkösdi plakát készítése a templomi faliújságra; 2. Propeller példa; 3. Avatar (élet fája körül imádkoznak); 4. Olyan játék, ami a félelemmel és az erővel, valamint a bizalommal kapcsolatosak; | „és magatok is, mint élő kövek épüljetek lelki házzá”  /1Pt 2, 5./ |
| 15. | 1. Szentmisére való buzdítás, a gyerekeknek is van feladata a szentmisében (Pl.: ministrálás); 2. A templom legnagyobb dísze a hívő ember; 3. Párhuzam a szent sátor és a templom között; | 1. A templom; 2. A templom berendezési tárgyainak megismertetése; 3. Szentmise kellékeinek megismertetése; 4. Kultúra, építészet; | 1. Mindenki kap egy berendezési „ tárgyat”, melyet meg kell találnia és bemutatni a többieknek. a templomban; 2. Templomépítő játék kellékeinek elkészítése. (Dobos László: Kicsik játékoskönyve (zöld könyv)); 3. Történet (templomépítés, nincs világítás, mindenki kap egy lámpást, stb.); 4. A4 lapból templomtorony készítése; | „S én veletek vagyok a mindennap, a világ végéig.”  /Mt 28, 20./ |
| 16. | 1. A tanév során feldolgozott témák áttekintése; | 1. Összefoglalás – Honnan indultunk? Hová jutottunk? | 1. Csoportmunka, dramatizálás, padlókép, élménypedagógia, stb.   *(3. szülői találkozó)* | „Reményt és jövőt adok nektek.”  /Jer 29,11./ |

1. Fogassy Judit: A katekumenátus kézikönyve, Szent István Társulat, Bp., 2005 [↑](#footnote-ref-1)